**Izziņa par atzinumos sniegtajiem iebildumiem**

**Likumprojektam "Grozījumi Ķīmisko vielu likumā"**

**(VSS - 556)**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1. | 2. | 3. | 4. | 5. | 6. |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums | 2020. gada 19. augusta elektroniskā saskaņošana,  2020. gada 7. septembra elektroniskā saskaņošana,  2020. gada 29. septembra starpministriju (starpinstitūciju) sanāksme,  2020. gada 1. oktobra elektroniskā saskaņošana. | |
| Saskaņošanas dalībnieki | Tieslietu ministrija, Finanšu ministrija, Ekonomikas ministrija, Labklājības ministrija, Veselības ministrija, Zemkopības ministrija, Latvijas Darba devēju konfederācija, Latvijas ķīmijas un farmācijas asociācija, Latvijas tirdzniecības un Rūpniecības kamera | |
|  |  |  |

|  |  |  |  |
| --- | --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas, Finanšu ministrijas | |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |
|  |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.  p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1. | 4. 17. pantā:  izslēgt otrās daļas 1. punktā vārdus “un adresi”;  papildināt trešā daļā aiz vārda “dokumentus” ar vārdiem un skaitļiem “uzglabā 10 gadus un”.  papildināt ar ceturto daļu šādā redakcijā:  “(4) Personu datu apstrādi veic ievērojot normatīvo aktu prasības fizisko personu datu aizsardzības jomā.” | **Tieslietu ministrijas 2020. gada 23. jūlija atzinums Nr. 1-9.1/796**   1. Projekta 4. pants likuma 17. panta trešajā daļā paredz noteikt, ka pircēju uzskaites dokumentus uzglabā 10 gadus un uzrāda uzraudzības un kontroles iestādēm pēc to pieprasījuma. Norādām, ka atbilstoši projekta anotācijas I sadaļas 2. punktam, “ņemot vērā regulas 1907/2006 36. panta un regulas 1272/2012 49.panta prasību piegādātājam uzglabāt informāciju vismaz 10 gadus, likumprojekts nosaka pienākumu juridiskajām personām, kas pārdod toksiskas un ļoti toksiskas ķīmiskas vielas un maisījumus, veikto pircēju uzskaiti uzglabāt 10 gadus, papildinot likuma 17. panta trešo daļu”.   Vēršam uzmanību, ka atbilstoši likuma 17. panta otrajai daļai pienākums veikt ķīmisko vielu vai maisījumu pircēju uzskaiti ir attiecināts uz juridiskām personām, kas pārdod toksiskas vai ļoti toksiskas ķīmiskās vielas vai maisījumus. Savukārt projekta anotācijas II sadaļas 1. punktā norādīts, ka “likumprojektā ietvertais regulējums attiecas uz juridiskām un fiziskām personām, kas veic darbības ar ķīmiskām vielām, maisījumiem, biocīdiem un izstrādājumiem, uz kuriem attiecās regulas 1907/2006 33. panta 1. punkta prasības”.  Atbilstoši likuma 1. panta 1. punktam “darbības ar ķīmiskajām vielām vai maisījumiem” ir ķīmisko vielu vai maisījumu [Eiropas Parlamenta un Padomes 2008. gada 16. decembra regulas (EK) Nr. 1272/2008 par vielu un maisījumu klasificēšanu, marķēšanu un iepakošanu un ar ko groza un atceļ direktīvas 67/548/EEK un 1999/45/EK un groza regulu (EK) Nr. 1907/2006 (dokuments attiecas uz EEZ), izpratnē] ražošana, imports, apstrāde, iepakošana, uzglabāšana, pārvietošana, lietošana, savākšana, iznīcināšana, pārstrāde, laišana tirgū vai izplatīšana, kā arī darbības, kurās ķīmiskās vielas vai maisījumi tiek lietoti ķīmiskajā procesā kā izejvielas vai piedevas vai tiek radīti kā starpprodukti, vai jebkuras citas līdzīgas darbības.  Tādējādi lūdzam izvērtēt nepieciešamību paredzēt projektā, ka spēkā esošā likuma 17. panta otrajā daļā un projekta 4. pantā izteiktais pienākums būtu attiecināms ne tikai uz juridiskajām personām, kas pārdod toksiskas un ļoti toksiskas ķīmiskas vielas un maisījumus, bet arī uz spēkā esošā likuma 1. panta 2. punktā noteiktajiem “darbību veicējiem” - jebkuru fizisko vai juridisko personu, kas veic darbības ar ķīmiskajām vielām vai maisījumiem. | **Iebildums ņemts vērā.** | 4. 17. pantā:  aizstāt otrā daļā vārdus “Juridiskās personas” ar vārdiem “Darbību veicēji”;  izslēgt otrās daļas 1. punktā vārdus “un adresi”;  papildināt trešā daļā aiz vārda “dokumentus” ar vārdiem un skaitļiem “uzglabā 10 gadus atbilstoši regulas 1907/2006 36. panta un regulas 1272/2008 49. panta prasībām un”.  papildināt ar ceturto daļu šādā redakcijā:  “(4) Personu datu apstrādi veic ievērojot normatīvo aktu prasības fizisko personu datu aizsardzības jomā.” |
| 2. | 4. 17. pantā:  izslēgt otrās daļas 1. punktā vārdus “un adresi”;  papildināt trešā daļā aiz vārda “dokumentus” ar vārdiem un skaitļiem “uzglabā 10 gadus un”.  papildināt ar ceturto daļu šādā redakcijā:  “(4) Personu datu apstrādi veic ievērojot normatīvo aktu prasības fizisko personu datu aizsardzības jomā.” | **Tieslietu ministrijas 2020. gada 23. jūlija atzinums Nr. 1-9.1/796**  2. Ņemot vērā, ka projekta 4. pantā izteiktajā grozījumā likuma 17. panta trešajā daļā tiek ieviestas regulas 1907/2006 36. panta un regulas 1272/2008 49.panta prasības, lūdzam projekta 4. pantā aizstāt vārdus “uzglabā 10 gadus un” ar vārdiem un skaitļiem “uzglabā 10 gadus atbilstoši regulas 1907/2006 36. panta un regulas 1272/2008 49. panta prasībām”.  Regulas 1907/2006 36. panta 1. punkts cita starpā noteic, ka “katrs ražotājs, importētājs, pakārtots lietotājs un izplatītājs vāc un glabā pieejamu visu informāciju, kas vajadzīga, lai pildītu ar šo regulu uzliktos pienākumus, vismaz 10 gadus pēc tam, kad viņš beidzis ražot, importēt, piegādāt vai lietot attiecīgo vielu vai maisījumu.”  Regulas 1272/2008 49. panta 1. punkts cita starpā noteic, ka “piegādātājs apkopo un vismaz 10 gadus pēc vielas vai maisījuma pēdējās piegādes nodrošina pieeju visai informācijai, ko izmantojis, lai to klasificētu un marķētu saskaņā ar šo regulu.”  Vēršam uzmanību, ka regulas 1907/2006 36. pantā un regulas 1272/2008 49. pantā ir noteikti nosacījumi, no kura brīža personai ir pienākums glabāt informāciju vismaz 10 gadus, kā arī ir noteikts pienākums glabāt informāciju personas saistību pārņemšanas gadījumā.  Vienlaikus aicinām precizēt projekta anotācijas V sadaļas 1. tabulu, ietverot tajā atsauces uz regulas 1907/2006 36. panta un regulas 1272/2008 49. panta prasībām, kas tiek ieviestas projekta 4. pantā. | **Iebildums ņemts vērā.** | 4. 17. pantā:  aizstāt otrā daļā vārdus “Juridiskās personas” ar vārdiem “Darbību veicēji”;  izslēgt otrās daļas 1. punktā vārdus “un adresi”;  papildināt trešā daļā aiz vārda “dokumentus” ar vārdiem un skaitļiem “uzglabā 10 gadus atbilstoši regulas 1907/2006 36. panta un regulas 1272/2008 49. panta prasībām un”.  papildināt ar ceturto daļu šādā redakcijā:  “(4) Personu datu apstrādi veic ievērojot normatīvo aktu prasības fizisko personu datu aizsardzības jomā.” |
| 3. | Likumprojekta anotācijas IV sadaļa. | **Finanšu ministrijas 2020. gada 27. augusta atzinums Nr. 10.1-6/7-1/789**  2. Anotācijas IV. sadaļā “Tiesību akta projekta ietekme uz spēkā esošo tiesību normu sistēmu” norādīts, ka likumprojekts šo jomu neskar. Savukārt Ministru kabineta 2011.gada 12.jūlija noteikumi Nr.563 “Noteikumi par īpašiem ierobežojumiem un aizliegumiem attiecībā uz darbībām ar ozona slāni noārdošām vielām un fluorētām siltumnīcefekta gāzēm” (turpmāk - MK noteikumi Nr.563), kas izdoti saskaņā ar Ķīmisko vielu likuma 16. pantu, satur atsauces uz Eiropas Parlamenta un Padomes 2006.gada 17.maija Regulu (EK) Nr. 842/2006 par dažām fluorētām siltumnīcefekta gāzēm, kas nav spēkā no 2014.gada 31.decembra.  Likumprojekta 2. panta trešā daļa paredz izteikt Ķīmisko vielu likuma 4.panta 3.1 daļu citā redakcijā, paplašinot valsts sabiedrības ar ierobežotu atbildību "Latvijas Vides, ģeoloģijas un meteoroloģijas centrs" funkcijas, nosakot konkrētu starptautisko normu prasību izpildi, tādējādi vienlaicīgi ar grozījumiem Ķīmisko vielu likumā nepieciešams izdarīt atbilstošus grozījumus arī MK noteikumos Nr.563.  MK noteikumu Nr.563 5.punkts nosaka, ka Valsts ieņēmumu dienests kontrolē regulas Nr. 1005/2009 15.panta 1., 2. un 3.punktā, 17.panta 1., 2. un 4.punktā un 20.panta 1.punktā noteikto prasību izpildi un katru gadu līdz 1.martam iesniedz Vides aizsardzības un reģionālās attīstības ministrijā pārskatu par veiktajiem kontroles pasākumiem un to rezultātiem.  Savukārt kompetence un veicamās darbības attiecībā par fluorētām siltumnīcefekta gāzēm nav ietvertas MK noteikumos Nr. 563.  Lai VID īstenotu jebkādu ķīmisko vielu kontroli uz valsts (muitas) robežas atbilstoši minētajiem normatīvajiem aktiem, ir jānosaka kompetentās iestādes tieši minēto vielu identificēšanai un attiecīgu atzinumu sniegšanai.  Pamatojoties uz minēto, lūdzam papildināt likumprojektu “Grozījumi Ķīmisko vielu likumā” ar jaunu pantu, nosakot pārejas noteikumos konkrētu datumu, līdz kuram jāveic grozījumi MK noteikumos Nr.563, kuri izdoti saskaņā ar Ķīmisko vielu likuma 16.panta trešajā daļā ietverto pilnvarojumu, vienlaicīgi papildinot anotācijas IV. sadaļu ar atbilstošu pamatojumu grozījumu veikšanas nepieciešamībai. | **Panākta vienošanās saskaņošanas procesā**  Likumprojektā ir noteikta valsts sabiedrības ar ierobežotu atbildību “Latvijas Vides, ģeoloģijas un meteoroloģijas centrs” (turpmāk – LVĢMC) kompetence fluorēto siltumnīcefekta gāzu jomā (Eiropas Parlamenta un Padomes 2014. gada 16. aprīļa regula Nr. 517/2014 par fluorētām siltumnīcefekta gāzēm un ar ko atceļ Regulu (EK) Nr. 842/2006), līdz ar to Ministru kabineta noteikumos šī funkcija netiek dublēta. Vienlaikus informējam, ka Vides aizsardzības un reģionālās attīstības ministrija (turpmāk – VARAM) izstrādāja un virzīja izsludināšanai Valsts sekretāru 2020. gada 10. septembra sanāksmē Ministru kabineta noteikumu projektu “Noteikumi par īpašiem ierobežojumiem attiecībā uz darbībām ar ozona slāni noārdošām vielām un fluorētām siltumnīcefekta gāzēm” (VSS-755). Projekts šobrīd atrodas starpinstitūciju saskaņošanas procesā. | Likumprojekta anotācijas IV sadaļa netiek mainīta. |
| 4. |  | **Finanšu ministrijas 2020. gada 27. augusta atzinums Nr. 10.1-6/7-1/789**  1. Saskaņā ar likumu “Par Valsts ieņēmumu dienestu” 2.panta 2.punktu viens no Valsts ieņēmumu dienesta galvenajiem uzdevumiem ir piedalīties muitas lietu, nodokļu un nodevu administrēšanas un likumpārkāpumu atklāšanas valsts ieņēmumu jomā politikas izstrādāšanā un īstenot šo politiku. Izstrādāt atbilstošās jomas attīstības plānošanas dokumentu, informatīvo ziņojumu un tiesību aktu projektus.  Tādejādi tiesību aktos ir noteikts, ka Valsts ieņēmumu dienests (turpmāk – VID) īsteno valsts muitas politiku un kārto muitas lietas.  Muitas kontroles pasākumu īstenošana ir īpašu darbību kopums, ko veic muitas dienesti, lai nodrošinātu preču ievešanas, izvešanas, tranzīta, pārvietošanas, uzglabāšanas un galapatēriņa, kuras pārvietotas starp Savienības muitas teritoriju un valstīm vai teritorijām ārpus minētās teritorijas, kā arī ārpussavienības preču un galapatēriņa procedūrai pakļauto preču atrašanos un pārvietošanu Savienības muitas teritorijā atbilstību tiesību aktiem muitas un citās jomās.  Tādējādi, lai nodrošinātu ar likumu deleģēto uzdevumu izpildi, VID, īstenojot muitas kontroles pasākumus, šaubu par kāda aizlieguma vai ierobežojuma piemērojamību gadījumā kompetences ietvaros sadarbojas ar attiecīgo jomu kompetentajām iestādēm.  Ņemot vērā minēto, tiesiskās noteiktības nolūkos lūdzam papildināt likumprojektu ar jaunu pantu, paredzot izteikt Ķīmisko vielu likuma 4.panta sesto daļu šādā redakcijā:  “(6) Valsts ieņēmumu dienests sadarbībā ar kompetento iestādi īsteno muitas kontroles pasākumus attiecībā uz ķīmiskajam vielām, to maisījumiem un ķīmisku vielu saturošiem būvizstrādājumiem, kuriem noteikti īpaši ierobežojumi vai aizliegumi un kas tiek ievesti Latvijā no trešās valsts vai izvesti no Latvijas uz trešo valsti.”  **Papildināta iebilduma argumentācija saņemta no**  **Finanšu ministrijas 2020. gada 14. septembra atzinumā Nr. 10.1-6/7-1/842**  Uzturam Finanšu ministrijas 2020. gada 27. augusta atzinumā Nr. 10.1-6/7-1/789 izteikto 1. iebildumu un atkārtoti norādām, ka saskaņā ar likumu “Par Valsts ieņēmumu dienestu” 2. panta 2. punktu viens no Valsts ieņēmumu dienesta (VID) galvenajiem uzdevumiem ir piedalīties muitas lietu, nodokļu un nodevu administrēšanas un likumpārkāpumu atklāšanas valsts ieņēmumu jomā politikas izstrādāšanā un īstenot šo politiku. Izstrādāt atbilstošās jomas attīstības plānošanas dokumentu, informatīvo ziņojumu un tiesību aktu projektus.  Tādejādi tiesību aktos ir noteikts, ka VID īsteno valsts muitas politiku un kārto muitas lietas.  Likuma “Par Valsts ieņēmumu dienestu” 11. panta 2. punkts nosaka muitas iestāžu uzdevumus īstenojot muitas politiku, kur viens no uzdevumiem ir preču paraugu izpēte un atzinumu sniegšana par veikto preču paraugu izpēti, taču tas saistīts ar muitas pamatuzdevumiem, jo saskaņā ar Eiropas Parlamenta un Padomes 2013. gada 9. oktobra Regulas (ES) Nr. 952/2013, ar ko izveido Savienības Muitas kodeksu, 188. pantu muitas dienesti, lai pārbaudītu pieņemtajā muitas deklarācijā iekļauto datu pareizību, proti, noteiktu vai pārbaudītu muitas maksājumu apmēru un preču tarifa klasifikāciju saskaņā ar Eiropas Savienības Kombinēto nomenklatūru, var ņemt paraugus preču analīzei vai sīkākai pārbaudei.  Muitas kontroles pasākumu īstenošana ir īpašu darbību kopums, ko veic muitas dienesti, lai nodrošinātu preču ievešanas, izvešanas, tranzīta, pārvietošanas, uzglabāšanas un galapatēriņa, kuras pārvietotas starp Savienības muitas teritoriju un valstīm vai teritorijām ārpus minētās teritorijas, kā arī ārpussavienības preču un galapatēriņa procedūrai pakļauto preču atrašanos un pārvietošanu Savienības muitas teritorijā atbilstību tiesību aktiem muitas un citās jomās.  Muitas amatpersonas nav kompetentas ķīmisko vielu identificēšanā un līdz ar to nevar izvērtēt apdraudējuma riskus to dzīvībai vai veselībai preču paraugu ņemšanas procesā, pārzināt un līdz ar to ievērot paraugu ņemšanas tehniskos aspektus, kā arī pieņemt lēmumu par aizliegumu ievest vai izvest konstatēto ķīmisko vielu, savienojumu vai produktu, un lemt par turpmāko pieļaujamo rīcību ar konkrētajām precēm.  Tādējādi, lai nodrošinātu ar likumu deleģēto uzdevumu izpildi, VID, īstenojot muitas kontroles pasākumus, šaubu par kāda aizlieguma vai ierobežojuma piemērojamību gadījumā kompetences ietvaros nepieciešams sadarboties ar attiecīgo jomu kompetentajām iestādēm. Proti, muitas kontroles pasākumu īstenošanu nodrošina muita, bet kompetenta iestāde, nepieciešamības gadījumā, saņemot pieprasījumu, sniedz atzinumu, kas ir pamats turpmākai rīcībai ar preci. VID ieskatā šāda abu pušu (muitas un kompetentas iestādes) sadarbība nenozīmē, ka muitas kontrole jāveic arī kompetentajai iestādei.  Kompetentai iestādei, sniedzot atbalstu muitas iestādei gadījumos, kad aizturēts ķīmiskas vielas sūtījums, jāspēj nodrošināt:   1. ķīmisko vielu identificēšanu (paraugu ņemšanu, to pārvietošanu uz laboratoriju, kas var veikt šo ķīmisko vielu ekspertīzes, ekspertīžu rezultātu izvērtēšanu); 2. atzinumu sniegšanu muitas iestādēm par dokumentu - importētāja dalībvalsts rakstisko piekrišanu, atbilstību normatīvo aktu prasībām un neatbilstību gadījumā, norādot turpmāko rīcību ar konkrētajām precēm; 3. atzinumu sniegšanu muitas iestādēm par aizliegumu ievest vai izvest konstatēto ķīmisko vielu, savienojumu vai produktu un turpmāko rīcību ar šīm precēm.   Ņemot vērā minēto, tiesiskās noteiktības nolūkos atkārtoti lūdzam papildināt likumprojektu ar jaunu pantu, paredzot izteikt Ķīmisko vielu likuma 4. panta sesto daļu šādā redakcijā:  “(6) Valsts ieņēmumu dienests sadarbībā ar kompetento iestādi īsteno muitas kontroles pasākumus attiecībā uz ķīmiskajam vielām, to maisījumiem un ķīmisku vielu saturošiem būvizstrādājumiem, kuriem noteikti īpaši ierobežojumi vai aizliegumi un kas tiek ievesti Latvijā no trešās valsts vai izvesti no Latvijas uz trešo valsti.”  **Ekonomikas ministrija 2020. gada 14. septembra atzinumā Nr. 3.1-20/2020/249 informē, ka pievienojas Finanšu ministrijas argumentiem un izteiktajiem iebildumiem.**  **Finanšu ministrija 2020. gada 10. oktobra atzinumā Nr. 10.1-6/7-1/925** informē, ka atbalsta tālāko virzību bez iebildumiem. | **Panākta vienošanās saskaņošanas procesā**  Ķīmisko vielu likuma 4. pants nosaka valsts institūciju kompetences ķīmisko vielu pārvaldībā, ņemot vērā valsts iestāžu darbības jomas, piemēram, valsts (muitas) robežas kontrole, vides aizsardzība, ķīmisko vielu, maisījumu, biocīdu vai izstrādājumu tirgus uzraudzība, pārtikas aprite, darba vides aizsardzība.  Ņemot vērā, ka Likuma “Par Valsts ieņēmumu dienestu" 11. panta “Valsts ieņēmumu dienesta uzdevumi muitas politikas īstenošanā” 1. punkts nosaka: “Preču un citu priekšmetu muitas kontrole, to aplikšana ar ievedmuitas nodokli un izvedmuitas nodokli (turpmāk — muitas nodoklis), tā iekasēšana un muitas kontroles noformēšana, kā arī valsts ekonomiskās robežas aizsardzība ir tikai muitas lieta.”, nav pamata veikt grozījumus Ķīmisko vielu likuma 4. panta sestā daļā.  Paužam arī viedokli, ka piedāvātā teksta redakcija jaunai Ķīmisko vielu likuma 4. panta sestajai daļai ir pretrunā ar likuma “Par Valsts ieņēmumu dienestu” 11. panta 1. punktu, jo noteic, ka muitas kontroli veiks ne tikai Valsts ieņēmumu dienests, bet arī kompetentā iestāde.  Likuma “Par Valsts ieņēmumu dienestu” 11. panta 2. punkts nosaka muitas iestāžu uzdevumus, īstenojot muitas politiku, un citu starpā kā viens no tiem ir arī preču paraugu izpēte un atzinumu sniegšana par veikto preču paraugu izpēti.  Ķīmisko vielu likuma 4. panta sestā daļa, pamatojoties uz riska pieeju, nosaka Valsts ieņēmuma dienesta kompetenci kontrolēt uz valsts (muitas) robežas bīstamās ķīmiskās vielas un bīstamos maisījumus, kuriem ir noteikti īpaši ierobežojumi vai aizliegumi, kā arī būvizstrādājumus, kas satur bīstamās ķīmiskās vielas. Attiecīgi deleģējums nosaka ietvaru uz noteiktām preču grupām, ja tās tiek ievestas Latvijā no trešās valsts vai izvestas no Latvijas uz trešo valsti. Jāņem vērā, ka Valsts ieņēmuma dienests ir vienīgā institūcija valstī, kas kontrolē bīstamo ķīmisko vielu vai bīstamo maisījumu eksportu, t.i. izvešanu no Latvijas uz trešo valsti.  Informējam, ka LVĢMC piemēro praksi savas kompetences ietvaros sniegt informāciju uzraudzības un kontroles iestādēm pēc to pieprasījuma, ja ir šaubas par kāda aizlieguma vai ierobežojuma piemērojamību (piemēram, par regulas Nr. 1907/2006 XVII  pielikumu “Ierobežojumi attiecībā uz dažu bīstamu vielu, maisījumu un izstrādājumu izgatavošanu, laišanu tirgū un lietošanu”), kā arī informē par aktualitātēm. LVĢMC ir piedalījies semināros, kuru laikā sniedzis informāciju uzraudzības un kontroles amatpersonām par normatīvo aktu prasībām ķīmisko vielu jomā, lai celtu amatpersonu zināšanu līmeni.  **Papildināts pamatojums pēc starpministriju (starpinstitūciju) 2020. gada 29. septembra sanāksmes (turpmāk – Sanāksme)**  VARAM nepiekrīt izteiktajam iebildumam, jo iestāžu sadarbība ir noteikta Valsts pārvaldes iekārtas likuma (turpmāk – VPIE) 54. pantā, un **valsts pārvaldes iestādēm ir pienākums, veicot savus uzdevumus un funkcijas, sadarboties.** Iestādes var arī sadarboties, nenosakot šādu pienākumu speciālā ārējā normatīvajā aktā. Kā arī iestāžu sadarbību nosaka Eiropas Savienības tiesību akti, piemēram, Eiropas Parlamenta un Padomes Regula (EK) Nr. 765/2008 (2008. gada 9. jūlija), ar ko nosaka akreditācijas un tirgus uzraudzības prasības attiecībā uz produktu tirdzniecību un atceļ Regulu (EEK) Nr. 339/93.  VPIE 58. pants nosaka, ka, lai nodrošinātu pastāvīgu sadarbību, iestādes, kas atrodas dažādu Ministru kabineta locekļu padotībā, rakstveidā var slēgt starpresoru vienošanos. Valsts ieņēmumu dienests (turpmāk – VID) ir noslēdzis starpresoru vienošanos, piemēram, ar Valsts vides dienestu, Veselības inspekciju, Patērētāju tiesību aizsardzības centru, un līdz šim nav konstatēti šķēršļi, kas liegtu papildināt starpresoru vienošanos ar ķīmisko vielu jomas jautājumiem. Sanāksmē netika sniegta informācija par konstatētiem problēmjautājumiem, kas norādītu, ka starp iestādēm kā sadarbības mehānismu nevarētu izmantot starpresoru vienošanos.  Iestādes var lemt arī par citu sadarbības mehānismu, piemēram, kopīgi organizēti uzraudzības un kontroles pasākumi, kopīgi īstenoti pieredzes apmaiņas projekti, kopīgi izstrādāti atbalsta dokumenti u.c. pasākumi savstarpēji vienojoties.  VARAM vērš uzmanību, ka termins “kompetentā iestāde” Likuma ietvarā tiek lietots attiecībā uz noteiktu regulu prasību ieviešanu Latvijā, deleģējot funkcijas LVĢMC, piemēram, regulas Nr. 1907/2006 un regulas Nr. 1272/2008 Palīdzības dienesta funkciju nodrošināšanu. Saskaņā ar Sanāksmē sniegto informāciju, VID pauž nepieciešamību stiprināt sadarbību tieši ar uzraudzības un kontroles iestādēm, kuru kompetences jomas ir noteiktas Likuma 4. pantā “Valsts institūciju kompetence”. Līdz ar to jāturpina diskusija par VID redzējumu sadarbības attīstībai, balstoties uz konstatētajiem problēmjautājumiem.  Iebildumā minētajai 4. panta sestās daļas teksta redakcijai nav atsauces uz vielām un maisījumiem, kas tiek klasificēti kā bīstami, saskaņā ar regulas 1272/2008 prasībām, t.i. “bīstamām vielām” un “bīstamiem maisījumiem”.  VARAM ieskatā, ir nepieciešams izvērtēt esošo situāciju un VID iesniegtos risināmos problēmjautājumus, kontrolējot uz valsts (muitas) robežas bīstamās ķīmiskās vielas un bīstamos maisījumus, kuriem ir noteikti ierobežojumi vai aizliegumi.  Ņemot vērā, ka Likumprojekts negroza 4. panta sesto daļu, VARAM Sanāksmē sniedzis priekšlikumu izskatīt atsevišķi Finanšu ministrijas sniegto iebildumu. Jo viens no Likumprojekta mērķiem ir pārņemt Eiropas Parlamenta un Padomes 2018. gada 30. maija direktīvas (ES) 2018/851, ar ko groza Direktīvu 2008/98 par atkritumiem, prasību nacionālajos normatīvajos aktos, kurai jāstājas spēkā **2021. gada 5. janvārī.**  VARAM atbalsta VID un citu uzraudzības un kontroles iestāžu sadarbības mehānisma apspriešanu Tirgus uzraudzības padomē, kā arī šī jautājuma iekļaušanu VARAM izveidotajā Ķīmisko vielu, maisījumu un biocīdu regulējuma jomas starpinstitucionālās sadarbības grupā, lai izvērtētu nepieciešamību veikt grozījumus Likuma 4. panta sestā daļā.  Kā arī VARAM atbalsta pārskatīt esošos sadarbības mehānismus starp VID un uzraudzības un kontroles iestādēm, t.i. noslēgtās starpresoru vienošanās, izvērtēt citu Eiropas Savienības dalībvalstu praksi un nepieciešamību izstrādāt vadlīnijas VID amatpersonām, kas būtu jāaprobē pilotprojekta ietvarā praksē. Jāņem vērā arī dažādi institūciju sadarbības aspekti, t.sk. tie, kas var potenciāli radīt papildus administratīvo slogu uzņēmējiem, kā arī uzraudzības un kontroles iestāžu pieejamie resursi, piemēram, attiecībā uz kopīgu kontroļu veikšanu klātienē.  **Veselības ministrija 2020. gada 2. oktobra elektroniskajā saskaņojumā** papildus informē, ka atbalsta VARAM viedokli. |  |

|  |  |
| --- | --- |
| Atbildīgā amatpersona | Kristīne Kazerovska |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Kristīne Kazerovska

|  |
| --- |
| (par projektu atbildīgās amatpersonas vārds un uzvārds) |
| Vides aizsardzības departamenta Piesārņojuma novēršanas nodaļas vecākā eksperte |
| (amats) |
| tālr. nr.: 67026516 |
| (tālruņa numurs) |
| Kristine.Kazerovska@varam.gov.lv |
| (e-pasta adrese) |